**Adatvédelmi tájékoztató**

A Pathmosz Alapítvány (székhely: 1211 Budapest, Károli Gáspár u. 13., képviseli: dr. Némethi Zsolt, kuratóriumi elnök, a továbbiakban: Adatkezelő) a személyi jövedelemadó 1%-ának felajánlásával kapcsolatos tájékoztató tevékenységével összefüggésben kezeli a felajánlók személyes adatait, kizárólag az 1%-os felajánlások továbbítása, regisztrációja érdekében. Csak olyan személyes adatot kezel, amely a 17SZJA-EGYSZA űrlap kitöltéséhez és a NAV részére való elküldéséhez elengedhetetlen. A személyes adatokat csak a cél megvalósulásához szükséges mértékben és ideig kezeli.

Az adatkezelés során felhasznált személyes adatok és az adatkezelés célja:

|  |  |
| --- | --- |
| **Adat** | **Adat célja** |
| Név | A felajánlást megtevő magánszemély beazonosítása. |
| Lakcím | Az illetékes adóigazgatóság beazonosítása. |
| Adóazonosító jel | A felajánlást megtevő magánszemély beazonosítása. |

Adatkezelő az adatok megismerése, kezelése, feldolgozása, továbbítása során az adatbiztonsági követelményének szem előtt tartásával jár el.

A felajánló az adatkezelési nyilatkozat aláírásával az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 5. § (1) bekezdés a) pontja alapján kifejezetten hozzájárulását adja az általa önkéntesen megadott személyes adatainak Adatkezelő általi kezeléséhez.

Az adatok megismerésére jogosult lehetséges adatkezelők személye:

- Adatkezelő kuratóriumi tagjai, munkatársai.

- Budapest-Csepel-Központi Református Egyházközség lelkipásztora, gondnoka, munkatársai.

Az adatkezelés időtartama: az elektronikusan tárolt személyes adatok a tárgyévet követő év elteltével kerülnek törlésre az Adatkezelő adatbázisából.

A felajánlót az adatkezelés és feldolgozás során az Infotv.-ben meghatározott jogok illetik meg, így jogosult különösen tájékoztatást kérni, az adatok helyesbítését, törlését, zárolását kérelmezni, jogosult jogorvoslati jogát gyakorolni. A felajánló a jogainak megsértése esetén az Adatkezelő ellen bírósághoz, valamit a Nemzeti Adatvédelmi és Információszabadság Hivatalhoz (címe: 1125 Budapest, Szilágyi Erzsébet fasor 22/c, [*www.naih.hu/kapcsolat.html*](http://www.naih.hu/kapcsolat.html)) fordulhat. A felajánló továbbá tiltakozhat adatainak kezelése ellen, ezt külön, az Adatkezelőhöz címzett, írásbeli nyilatkozattal is megteheti.

A felajánló a felajánláshoz kapcsolt személyes adatairól tájékoztatást vagy azok törlését az Adatkezelőnél e-mailben kezdeményezheti.

Ha a felajánló kérelmét az Adatkezelő jogosnak találja, akkor haladéktalanul intézkedik a személyes adatainak helyesbítése vagy törlése érdekében.

Az Infotv. letölthető a [*www.njt.hu*](http://www.njt.hu)linkről